นักเศรษฐศาสตร์เผยโมเดลลงทุนของจีนในแอฟริกาได้รับการยอมรับมากขึ้น
Catheren Kiura' electronic business is one of thousands in Kenya that distributes products both from China and Western countries. Kiura says her Chinese products are moving the fastest
NAIROBI, KENYA — เจ้าของธุรกิจหลายคนในเคนย่า กล่าวว่า สินค้าจากประเทศจีนขายดีกว่าสินค้าจากทางตะวันตกอย่างชัดเจน เนื่องจากมีราคาถูกกว่า โดยเฉพาะสินค้าอิเลกทรอนิกส์ซึ่งเป็นจุดเด่นของบริษัทจีนที่เข้าไปลงทุนในแอฟริกา โจเซฟ คาเมา ประชาชนในกรุงไนโรบี เผยว่า สินค้าส่วนใหญ่ที่วางขายล้วนมาจากจีน โครงการต่าง ๆ ของรัฐบาลก็ดำเนินการโดยบริษัทจีน ในขณะที่แทบไม่ได้ยินหรือไม่เห็นการลงทุนอย่างเป็นรูปธรรมในระดับรากหญ้าจากทางฝั่งอเมริกามากนัก ทางด้านนักเศรษฐศาสตร์ วาโฮโร เอ็นโดโฮ กล่าวกับวีโอเอว่า รูปแบบการลงทุนจากต่างชาติคือปัจจัยสำคัญในการสร้างอิทธิพลทางเศรษฐกิจในแอฟริกา ซึ่งจีนใช้วิธีติดตามเม็ดเงินลงทุนในโครงการต่าง ๆ ด้วยการส่งคณะทำงาน วิศวกร หรือคนงานเข้าไปในประเทศนั้น ๆ ซึ่งทำให้เห็นผลเกิดขึ้นชัดเจนกว่า อย่างไรก็ตาม ดูเหมือนรัฐบาลสหรัฐฯ ก็มิได้นิ่งนอนใจในเรื่องนี้ โดยเมื่อสัปดาห์ที่แล้ว รัฐมนตรีต่างประเทศสหรัฐฯ แอนโทนี บลิงเคน เดินทางเยือนแอฟริกา 3 ประเทศ และกล่าวว่า สหรัฐฯ ลงทุนในแอฟริกาโดยที่ไม่สร้างภาระหนี้ให้กับประเทศต่าง ๆ ในภูมิภาคนี้